Luigi Fantappié

Matemàtich.
Luigi Fantappié a l'era nà a Viterb ai 15 dë stèmber dël 1901 e a l'é mòrt ambelelì ai 28 ëd luj dël 1956.

A l'ha frequentà la Scòla Normal Superior ëd Pisa, laureandse an matemàtica ai 4 ëd luj 1922.

Dël 1926 a l'ha vagnà la cadrega d'Anàlisi algébrica a l'Università ëd Firense e dël 1927 cola d'Anàlisi infinitesimal a l'Università ëd Palerm.
Durant l'ann universitari 1931-1932 a l'ha tnù na serie ëd conferense ant j'università ëd Berlin, Göttingen, Mùnich, Colònia, Friborgh e Lipsia.
Dël 1932 a l'é stàit ciamà a l'Università ëd Bològna al pòst ëd Giuseppe Vitali, ch'a l'era mòrt a l'amprovista, e a l'é stàit nominà diretor ëd l'anstitù matemàtich; dël 1934 a l'ha tramudà a San Pàul ëd Brasil fin al 1940.

Dël 1954 a l'é stàit nominà académich dij Linceo e ant ël 1955 a l'han daje la mudaja d'òr dij benemérit ëd la coltura dël ministé dl'anstrussion pùblica.

 La teorìa dij fonsionaj analìtich 
Dlongh apress la làurea, Fantappié a l'é anteressasse a la teorìa dij fonsionaj, guidà da Francesco Severi e da Vito Volterra.
Fantappié a l'é proponusse dë spantié al camp compless la teorìa dle fonsion analìtiche ëd Cauchy, Riemann e Weierstrass.
Parèj a l'é stàit ëmnà a soa definission ëd fonsional analìtich.

 J'arconossiment 
J'arserche matemàtiche ëd Fantappié a son ëstàite premià con la mudaja d'òr për la matemàtica dla Sossietà italian-a dle siense (1929), ël premi për la matemàtica dl'Academia nassional dij Linceo (1931) e ël premi Volta dl'Academia d'Italia (1931).

Fantappiè, Luigi